钦定古今图书集成/明伦汇编/氏族典/第339卷 > 刘锜
## 钦定古今图书集成/明伦汇编/氏族典/第339卷 > 刘锜

按《宋史刘锜传》：“锜字信叔，德顺军人，泸州军节度使
仲武第九子也。美仪状，善射水，斛满，以箭射之，拔箭
水注，随以一矢窒之，人服其精。高宗即位，录仲武后，
锜得召见，奇之，差知岷州，为陇右都护。与夏人战，屡
胜。夏人儿啼，辄怖之曰：‘刘都护来’。”张浚宣抚陕西，奇
其才，以为经略使。浚师溃，子富平锜贬秩。绍兴三年，
复官。十年，金人归三京，充东京副留守。金人败盟来
侵，锜大破之。未几，秦桧请令锜还太平州。十一年，兀
木复谋再举，锜奋击，敌退走。张俊嫉之，还朝言锜战
不力，遂罢宣抚判官，命知荆南府。三十一年，金主亮
南来，时宿将无在者，乃以锜为江淮、浙西制置使，节
制逐路军马。八月，锜引兵屯扬州，病求解兵柄，遂还
镇江。召诣阙，提举万寿观。金之聘使将至，留守汤思
退除馆以待，谕锜徙居，锜怒，呕血而卒，谥“武穆。”